གནའ་སྔ་མོ་ཡིན་ན་མདོ་སྨད་པའི་ནང་ཁུལ་དུ་ས་རྩོད་ཆུ་རྩོད་དང༌།རྩྭ་ས་རྩོད་གླེང་སོགས་ཀྱིས་ནང་ཁུལ་ལ་མ་མཐུན་པའི་རྙོག་གླེང་ཕྲན་བུ་རེ་ཡོང་གི་ཡོད་ནའང་བར་ལམ་ནས་ྋརྒྱལ་བ་རིན་པོ་ཆེས་བཀའ་སློབ་ལམ་སྟོན་སྔ་ཕྱིར་ཕེབས་ཡོད་པ་དང༌།ས་གནས་ས་ཐོག་གི་མཁས་པ་དང༌།ཤེས་ཡོན་ཅན།ལྷག་བསམ་ཅན་རྣམས་ཀྱིས་བོད་སྤྱི་པའི་ཐོག་འགན་ཁུར་ནས་ཁ་ཏ་བསླབ་བྱ་རིམ་པར་གནང་བས།དེང་སང་མདོ་སྨད་ནང་ཁུལ་དུ་དེའི་སྐོར་ལབ་རྒྱུ་གླེང་རྒྱུ་མེད་པར་ཞི་འཇམ་བག་ཕེབས་ཡག་པོ་ཞིག་གི་ཐོག་ལ་གནས་ཐུབ་འདུགབོད་ཀྱི་ཆོས་དང་རིག་གཞུང་གང་གི་ཐད་ནས་ཡིན་ན་ཡང་ཡར་རྒྱས་འགྲོ་བཞིན་པ་རེད།འོན་ཀྱང་ཕྱོགས་གཞན་པ་ཞིག་གི་ཐོག་ནས་བཤད་ན།ཚེ་སྲོག་གི་ཞུ་འབོད་གནང་སྟེ་བོད་ཀྱི་རྩ་དོན་ཐོག་སྐུ་ལས་བསྐྱོན་དགོས་པའི་གནས་སྟངས་ཀྱང་བྱུང་མྱོང་ཡོད།